Warm vroue werk beter – en mans wil koud wees | Netwerk24
24 Mei 2019 09:23
Die rede? Vroue se breine werk beter in warmer temperature en mans s'n in kouer temperature.
In die Duitse navorsing het 500 mans en vroue 'n reeks take in verskille temperature gedoen.
Vroue het wiskundige en verbale take beter gedoen in 'n warmer omgewing en mans andersom, berig The Flinders News.
Die toename in vroue se prestasie in warmer temperature is aansienlik meer as die afname in mans se prestasie in dié temperature.
"Ons bevindinge dui dus daarop dat gemengde werkplekke produktiwiteit kan verhoog deur die werkomgewing warmer te maak," skryf Valerio Capraro van die Middlesex-Universiteit in Brittanje en redakteur van die artikel in die vaktydskrif PLOS One.
Die bevindinge verduidelik volgens The Guardian dalk hoekom mans wat 'n pak en 'n das kantoor toe dra daarop aandring om die kantoor in 'n yskas te verander terwyl vrou ekstra truie, serpe, sokkies en selfs komberse kantoor toe moet bring.